<https://timisoara2023.eu/ro/loca%C8%9Bii/bastion-1/>
<http://schema.org/description>
"Galeria Bastion 1 ocupă o suprafață de circa 300 mp în stânga Bastionului Maria Theresia, o parte din Cetatea Timișoarei care a supraviețuit până astăzi. Reabilitată, Galeria 1 poate găzdui expoziții, instalații artistice, spectacole și evenimente diverse.Galeria face parte din Bastionul Maria Theresia care este o parte din vechea Cetate a Timișoarei. Construit între anii 1730-1735, inițial fiind denumit Ravelinul Depozitului de Proviant, Bastionul Maria Theresia și-a câștigat această denumire în jurul anilor 1744-1745, ca un omagiu reginei. Era destinat depozitării alimentelor. În anul 1716, după cucerirea Timișoarei de către habsburgi, Cetatea Timișoarei a fost refăcută în întregime în stil Vauban, între anii 1723-1765, suprafața acesteia mărindu-se de 10 ori. Trei centuri în formă de stea înconjurau spațiul interior al cetății, iar accesul se făcea prin 3 porți: Viena, Petrovaradin şi Transilvania.În cadrul proiectului Reabilitare şi revitalizare a fortificaţiei Cetăţii Timişoarei, Bastionul Theresia a fost reamenajat, fiind redeschis publicului în anul 2010. Curtea Bastionului este folosită și ca pasaj, tot aici fiind găzduite spaţii comerciale, restaurante, baruri, un club şi o sală de evenimente, fiind un loc propice desfășurării de evenimente și mici festivaluri în aer liber."
<https://timisoara2023.eu/ro/evenimente/sesiune-de-discutie-cum-sa-vorbesti-despre-memorie-si-trauma-prin-intermediul-filmului-taifas/>